GiliGold/VAD_KnessetCorpus huggingface dataset:
צבי האוזר: אנחנו מתבקשים להאריך את ההסדר עד ה-16 ביוני.
צבי האוזר: אני מבקש לקבוע שההסדר יוארך עד תאריך זה.
צבי האוזר: אולם, אם לא תובא הצעת החוק עד ה-8 בחודש, אני מבקש שההיתר יפוג ב-8 בחודש.
צבי האוזר: אם הממשלה לא תביא את החוק לפי לוחות הזמנים אז נלמד מזה שהצורך ירד ואז אין שום סיבה להמשיך באותו הסדר ביניים.
צבי האוזר: בהינתן שהצעת החוק תוצע בלוחות הזמנים שאתם מציעים אזי ההסדר יהיה בתוקף עד ה-16 בחודש.
צבי האוזר: אם במהלך החקיקה נצטרך עוד זמן, והצורך יישאר, אנחנו נדון בכך בסמוך לתאריך הנקוב.
צבי האוזר: היה לנו דיון באשר לחלופות, אני מבקש להאיץ את הפעולה בנושא ובמידה שצריך עוד כסף הדברים הללו יהיו צריכים להיות מוצגים בפנינו בצורה מפורטת ורצינית לקראת הדיונים על הצעת החוק.
מירי פרנקל שור: אנחנו נשארים בנוסח של החלטת הממשלה כמוצע לסעיף 2(א)(1) באמצע הפסקה יבוא: "אמות-המידה המקצועיות הקונקרטיות לסיוע במקרים פרטניים וייחודיים כאמור, ייקבעו על דעת מנכ"ל משרד הבריאות, בהמלצת ראש אגף שירותי בריאות הציבור ובתיאום עם ראש השירות, ויעוגנו בנוהל הייעודי לפי סעיף 9(א), ודיווח בשל הסיבות שבשלן התבקש הסיוע כאמור בכל אחד מהם.
צבי האוזר: כן, זה סעיף 15.
צבי האוזר: אני מציע - - - 2: "נציג משרד הבריאות וראש השירות ידווחו בכתב לוועדת הכנסת אחת לשישה ימים בין היתר על אלה:
צבי האוזר: פירוט הסיבות שבשלהן התבקש הסיוע כאמור.
צבי האוזר: ".
צבי האוזר: מי בעד ההצעה?
צבי האוזר: בעד – 2
צבי האוזר: ההצעה נתקבלה.
צבי האוזר: תודה רבה, הישיבה נעולה.
צבי האוזר: בוקר טוב, אנחנו נתחיל את הדיון בבקשה לאישור ועדת החוץ והביטחון של הכנסת בדבר אי תחולה של הוראות מחוק ההסכמים הקיבוציים על עובדי המוסד.
צבי האוזר: הכוונה היא לא להחיל הסדרים שקיימים בחוק הסכמים קיבוציים לעניין חברות בוועד עובדים, זכות כניסה של נציג ארגון עובדים למקום עבודה וכיוצא בזה, וכל אלה בקשור לפעילות המוסד למודיעין ולתפקידים מיוחדים.
צבי האוזר: הצו המחריג הוא צו שמוארך בכל שנה מאז 2003.
צבי האוזר: הצו האחרון פקע ב-31 בדצמבר 2019 ובשים לב להוראות סעיף 38 לחוק יסוד: הכנסת, הוא הוארך אוטומטית בשל היותה של הכנסת בתקופת בחירות.
צבי האוזר: תקופת ההארכה האוטומטית פגה היום והבקשה היא של שר העבודה והרווחה, ואני מבקש מאיבראהים כילאני, הממונה על יחסי העבודה ממשרד העבודה, הרווחה והשירותים החברתיים, לדבר.
צבי האוזר: אני חייב להגיד בגילוי נאות שהמשרה הציבורית הראשונה שלי הייתה עוזר מנכ"ל משרד העבודה והרווחה, אבל זה היה הרבה לפני שאותה הוראת חוק נחקקה ולא הכרתי את זה מאז.
צבי האוזר: איבראהים, בבקשה.
איבראהים כילאני: תודה, אדוני היושב-ראש, אכן, כפי שפירטת וציינת, בשנת 2001 תוקן חוק הסכמים קיבוציים, כאשר התווספו סעיפים הקובעים את זכותו של כל עובד לפעול למען התארגנות עובדים ולהיות חבר בארגון עובדים.
איבראהים כילאני: בצד זאת נקבעו איסורים אופרטיביים על המעסיקים למנוע מהעובדים להתארגן או לפגוע בתנאי ההעסקה שלהם בשל חברותם בארגון עובדים.
איבראהים כילאני: אבל זכות ההתארגנות, שהיא ברמת זכות חוקתית, איננה מוחלטת כפי שנקבע בבג"ץ, והיא נתונה לבחינה ולאיזון מול אינטרסים אחרים.
איבראהים כילאני: לכן, בהוראת המעבר של תיקון החוק נקבע כי הזכות להתארגנות לא תחול על סוהרים, על עובדים בשירות הביטחון הכללי ועל עובדי המוסד למודיעין.
איבראהים כילאני: הוראת המעבר הייתה מוגבלת עד ה-1 בינואר 2003 וניתנה לשר העבודה, באישור ועדת החוץ והביטחון, סמכות להאריך בצו את תוקף הוראת המעבר לתקופה של עד שנה אחת.
איבראהים כילאני: במהלך השנים תוקנה החקיקה הנוגעת לגופים ביטחוניים ונקבעה הוראה מפורשת על איסור התארגנות.
איבראהים כילאני: כך נקבע בסעיף 129א לפקודת בתי הסוהר, בסעיף 20(ב) לחוק שירות הביטחון הכללי, אבל לגבי המוסד למודיעין, טרם הוסדר הנושא בחקיקה.
איבראהים כילאני: לכן יש צורך בהארכת תוקף הצו מידי שנה.
איבראהים כילאני: כפי שציינת, אדוני היושב-ראש, הצו היה אמור להיות בתוקף עד 31 בדצמבר 2019, אבל עקב פיזור הכנסת, הצו הוארך עד ה-16 ביוני, כלומר היום.
איבראהים כילאני: לכן יש צורך דחוף בהארכת תוקף הצו לשנה נוספת.
איבראהים כילאני: אני רק רוצה לציין שההסתדרות הודיעה היום שהיא לא מתנגדת להארכת תוקף הצו.
איבראהים כילאני: תודה.
צבי האוזר: תודה רבה, איבראהים.
צבי האוזר: אני מבקש התייחסות של עורכת הדין איה דביר, דיני עבודה, מייעוץ וחקיקה, משרד המשפטים.
צבי האוזר: שלום, איה, בוקר טוב לך.
איה דביר: שלום, אין לי מה להוסיף.
איה דביר: איבראהים הציג את זה בצורה מדויקת ומקיפה.
צבי האוזר: התייחסות משרד ראש הממשלה – תמיר, מהייעוץ המשפטי, בבקשה.
תמיר ג': לא, אין התייחסות.
תמיר ג': בהמשך לוועדות קודמות והחלטות שניתנו כאן, כן ניסינו לקדם תהליך של חקיקה כדי שלא נצטרך להגיע מידי שנה.
תמיר ג': זה לא התקדם, אבל אנחנו בהחלט צריכים את ההארכה של הצו כי זה עדיין לא הוסדר.
צבי האוזר: מה הסיבה לכך שזה לא מתקדם?
תמיר ג': אפשר לשאול את משרד המשפטים.
צבי האוזר: משרד המשפטים, האם יש כוונה להסדיר את זה בחקיקת קבע ולא בהארכות בהוראות שעה?
איה דביר: למיטב ידיעתי, חקיקה מקודמת על ידי משרדים אחרים לקידום החקיקה.
איה דביר: משרד ראש הממשלה יכול לקדם תזכיר חוק, אם הוא מעוניין בכך.
איה דביר: אנחנו לא קיבלנו תזכיר כזה.
איה דביר: אני חושבת שהרגישות האמיתית עולה אם מסתכלים על הסדרים אחרים שאיבראהים סקר בסקירה שלו, כשבאמת בכל גופי הביטחון האחרים ההוראה שולבה בתוך חוק מסגרת כללי להפעלת אותו גוף, והיא הייתה הוראה אחת מבין הוראות רבות שמסדירות את עבודת הגוף ואת הזכויות בתוכו.
איה דביר: לגוף המסוים הזה, כפי שכולם יודעים, אין עדיין חקיקת מסגרת.
איה דביר: היא לא נקבעה.
איה דביר: אינני רפרנטית לתחום אז אני לא מכירה את הרקע לכך שזה לא נקבע.
איה דביר: אני מניחה שהוראה שעוסקת רק בשאלה הזאת, מורכבת יותר לקידום ומעוררת שאלה איך נכון לטפל בדברים.
איה דביר: אם משרד ראש הממשלה יציע תזכיר חוק, נוכל, כמובן, לסייע בקידומו.
צבי האוזר: אני מניח שהפיל שבחדר טמון בשאלה האם יש איזושהי כתובת, חלופה, גורם או אדם מסוים שלכאורה צריך לתת מענה לחלק מהעניינים שבכל זאת בפרוצדורה הרגילה ניתנים?
צבי האוזר: אני מבין שבמשטרה יש מודל כזה.
צבי האוזר: בכל מקרה, אנחנו לא עוסקים היום בשאלת החקיקה, אלא אם כן אתם רוצים להעיר איזושהי הערה.
צבי האוזר: אילן מהייעוץ המשפטי, יש לך מה להעיר?
אילן ג': אין לי מה להוסיף.
צבי האוזר: אם כך, לאור הדברים האלה ובשים לב לבקשתו של השר איציק שמולי, שר העבודה והרווחה והשירותים החברתיים, אני ממליץ לאשר.
צבי האוזר: אתה רוצה לקרוא את הנוסח?
עידו בן יצחק: צו הסכמים קיבוציים (הארכת תחולתו של פטור לגבי עובדים מסוימים), התש"ף-2020.
עידו בן יצחק: סעיף 1.
עידו בן יצחק: הארכת התקופה.
עידו בן יצחק: התקופה הנקובה בסעיף 3(ב) לחוק מוארכת לגבי עובדי המוסד למודיעין ולתפקידים מיוחדים, לתקופה נוספת של שנה, עד יום ו' בתמוז התשפ"א, 16 ביוני 2021.
עידו בן יצחק: סעיף 2.
עידו בן יצחק: תחילה.
עידו בן יצחק: תחילתו של צו זה ביום כ"ה בסיוון התש"ף, 17 ביוני 2020.
צבי האוזר: בעד הארכת הצו – 3
צבי האוזר: 3 בעד, אין מתנגדים, אין נמנעים.
צבי האוזר: בוקר טוב, אנחנו עוסקים בעיקרון בפיקוח על מפעלים וגופים שעוסקים בחומרי נפץ.
צבי האוזר: ככלל, השוק הזה, נגדיר אותו בהגדרה כוללת, נחלק לשניים: אחד זה מפעלים וגורמים אזרחיים, שכל העיסוק שלהם בחומרי נפץ הוא בפיקוח משרד העבודה והרווחה.
צבי האוזר: זה בעיקר תחום של חציבה, מכרות, זיקוקין דינור.
צבי האוזר: והחלק השני, שלהבנתי הוא חלק הארי שעוסק בחומרים המוגדרים כחומרי נפץ, זה גופים ביטחוניים ומפעלים של מערכת הביטחון, כשהפיקוח הזה הוא פיקוח של משרד הביטחון.
צבי האוזר: הוא בעצם בהתאם למדריך הבטיחות של משרד הביטחון, שיצא לפני מספר שנים והסדיר כגורם רגולטורי את כל הפעולה בהקשר של חומרי הנפץ שמכונים חומרים מסוכנים.
צבי האוזר: בעקבות הפרטת תע"ש אותגרה המערכת בשאלה מה דינן של התעשיות הביטחוניות המופרטות.
צבי האוזר: הממשלה דאז הציעה כהסדר זמני הוראת שעה – נדמה לי שזה היה בכנסת העשרים.
צבי האוזר: אני צודק?
עידו בן יצחק: היא הציעה אותה כהוראה קבועה.
צבי האוזר: אבל הוועדה החליטה לאמץ אותה במסגרת סוף הפעילות של הכנסת העשרים.
צבי האוזר: הכול היה בלחץ זמן והוחלט להסדיר את הדברים בהוראת שעה, כאשר הקביעה באותה הוראת שעה ככלל, של פיקוח משרד הביטחון הוא זה שימשיך להיות על אותם מפעלים ביטחוניים שהופרטו.
צבי האוזר: אני שם בדיון הזה מה שנקרא ב"צריך עיון" את ההסדר הרגולטורי הרחב, את אותו דיון שהוא מעניין, דיון חשוב ולמרות שברמה שהיא על סף אינטואיטיבית יש לי עמדה בנושא.
צבי האוזר: אני שם בצד את השאלה מהו ההסדר הקבוע הנכון, שכן מה שאנחנו דנים בו עכשיו הוא בקשת משרד הביטחון להאריך את הוראת השעה בחצי שנה עד ה-31 בדצמבר שנה זו, 2020.
צבי האוזר: זה מה שעומד בפנינו ואני מבקש התייחסות של ארז זמיר, ראש החטיבה לבטיחות בנפיצים במשרד הביטחון.
צבי האוזר: אם הוא לא נמצא, עורך הדין אור בצלאל, היועץ המשפטי של החטיבה לבטיחות בנפיצים.
עו"ד אור בצלאל: בוקר טוב, שלום, שנינו כאן.
עו"ד אור בצלאל: בעצם התכנסנו כדי להאריך את מועד הוראת השעה בחצי שנה כדי להסדיר את הפעילות של החברה המופרטת אלביט, שקלטה לתוכה את התעשייה של תע"ש.
עו"ד אור בצלאל: אנחנו עובדים בתקופה האחרונה ובקרוב נגיש את ההצעה שלנו להסדר הקבע, אבל כרגע, בגלל שהדבר אורך זמן, אנחנו רוצים להאריך את הוראת השעה כדי ששר הביטחון יוכל לתת לאלביט את הפטור מחוק חומרי נפץ ושתעבוד לפי הוראות המדריך עד לסוף השנה.
עו"ד אור בצלאל: אנחנו מקווים שבזמן הזה נוכל להתקדם להסדר הקבע בכל נושא הפיקוח על התעשיות הביטחוניות.
עו"ד אור בצלאל: אם יש עוד שאלות, אנחנו פה.
אלעזר שטרן: איך אנחנו יודעים שזה באמת יהיה מוכן בתוספת הזמן שאתם מבקשים?
אלעזר שטרן: זאת לא תוספת ראשונה.
אלעזר שטרן: זה שלא הייתה ממשלה, שזאת כאילו עילת הבקשה, לא אומר שלא יכולנו עכשיו לדון כבר בטיוטת החוק.
עו"ד אור בצלאל: ההצעה הממשלתית הוגשה כבר ב-2018 והכוונה שלנו היא להגיש אותה שוב לוועדת שרים בשבועיים הקרובים.
עו"ד אור בצלאל: אחרי שהיא תאושר נוכל לחזור לדיונים בוועדת החוץ והביטחון.
צבי האוזר: הבעיה הועלתה על ידי הוועדה ואני חושב שגם הבקשה היום היא בקשה של שישה חודשים.
צבי האוזר: הרי לכאורה הארכה הקודמת הייתה של שנה והעובדה שהמערכת עצמה לא מבקשת ארכה של שנה אלא של שישה חודשים, היא סימן מעיד שלכאורה יש פתרון בצנרת.
אלעזר שטרן: אפשר להסתכל על זה ככה.
צבי האוזר: בהמשך לתקופת הדמדומים הזאת או בין הזמנים, בין הכנסת העשרים לכנסת הנוכחית, לא הייתה כנסת וממשלה הייתה בחזקת ממשלת מעבר.
צבי האוזר: מכיוון שהארכה היא עד היום, ה-16 לחודש, בגין הקבוע בסעיף 38 לחוק הממשלה - -
אלעזר שטרן: היושב-ראש, אני מבין, אני אגיד מה אני שואל.
צבי האוזר: - - הם ביקשו עוד שישה חודשים.
מאיר כהן: נדמה לי שהוא אמר שתוך שבועיים הם מביאים את זה לממשלה.
אלעזר שטרן: אני אגיד למה אני שואל את זה.
צבי האוזר: אני רק שואל כמה זמן זה ייקח לממשלה.
אלעזר שטרן: לא.
אלעזר שטרן: גם המכירה של תע"ש לאלביט או למישהו אחר הייתה עניין של שנים.
אלעזר שטרן: זה היה ידוע ולא בא בהפתעה.
אלעזר שטרן: אנחנו גם יודעים כמה מתמודדים היו.
אלעזר שטרן: השאלה שלי היא למה לא להאריך לשלושה חודשים.
אלעזר שטרן: לא בטוח שבעוד חצי שנה תהיה פה ממשלה.
אלעזר שטרן: באמת אני אומר את זה.
צבי האוזר: ואז בכל מקרה, על פי החוק, תהיה ארכה.
אלעזר שטרן: תן להם שלושה חודשים ושהממשלה, במקום להתעסק בנורבגי ובכל השטויות האלה, במקום לעשות את הביזיון הזה, שמשה שרת חתום על הצו, אנחנו כל הזמן הולכים להארכות חירום.
אלעזר שטרן: נגיד שלושה חודשים ויידע שר הביטחון שבעוד שלושה חודשים מסתיים התוקף.
אלעזר שטרן: אם צריך, נבוא שוב.
צבי האוזר: מה אופי ההסדר, מבלי לדון לגופו של הסדר?
צבי האוזר: מה המחשבה שלכם, אם אתה יכול לשתף אותנו?
עו"ד אור בצלאל: ההצעה שאנחנו הגשנו עם כלל המשרדים הממשלתיים.
עו"ד אור בצלאל: בעצם אנחנו רוצים להגדיר מחדש מהו מפעל ביטחוני כדי שיחול על כלל התעשיות הרלוונטיות שמתעסקות בחומרי נפץ, ולעגן בחקיקה את הגדרתו של מדריך הבטיחות כהוראה סטטוטורית לאותם מפעלים.
עו"ד אור בצלאל: זה בעצם ההסדר שאנחנו קידמנו והוא מוסכם גם על משרדים אחרים.
עו"ד אור בצלאל: העניין הוא שהוועדה רצתה לדון בו שוב, אז אם מישהו צריך את החודשים האלה, זאת הוועדה שרצתה לדון בהסדר.
עו"ד אור בצלאל: מבחינת משרדי הממשלה, ההסדר הוסכם.
צבי האוזר: חבר הכנסת שטרן, אני רוצה לעשות סדר כי אני מבין שיש התלהבות או אפטר אפקט מהדיון שהיה היום לפנות בוקר.
אלעזר שטרן: לא, לא, ממש לא.
אלעזר שטרן: סליחה, אני אגיד לך שני דברים.
צבי האוזר: חבר הכנסת שטרן, התחלתי לדבר, תן לי לסיים ואני אשמע אותך.
צבי האוזר: בוא תשמע אותי ואולי יהיה לך להגיד לי שלושה דברים ולא שני דברים.
צבי האוזר: ככלל, עיקר התעשייה הזאת מוסדרת במשרד הביטחון.
צבי האוזר: מי שמתעסק בחומרי נפץ במובן העמוק והכבד של המילה הוא מפעלים ביטחוניים שהם תחת הרגולציה.
צבי האוזר: הזכרת את שרת ונדמה לי שעוד לפני שרת, רגולציה במשרד הביטחון תחת אותו מדריך בטיחות.
צבי האוזר: ההסדרים שמשרד העבודה, הרווחה והשירותים החברתיים מתעסק בהם הם מה שנקרא הנגזרת האזרחית, שנגזרת – אני אומר את זה בזהירות, לא למדתי את הנושא, אבל מאינטואיציה וקצת היכרות – בעמי אני חי – זאת נגזרת שולית, שיורית של עולם חומרי הנפץ.
ואומרת כך: נדמה לי, ואני אינני אומר את זה בשביל להתחייב על עמדתי כשתביאו את החוק, שההסדר הזה נראה לי כהסדר הסביר.
ואומרת כך: הוראת השעה משאירה את הרגולציה בידי הגורם המומחה, שעסק בזה.
ואומרת כך: אגב, אותם עובדים שעסקו בתעשייה הצבאית, שהייתה בידיים ממשלתיות והרגולטור פיקח עליהם, הם אותם עובדים שעכשיו עובדים באותה עבודה והשאלה היא האם הם צריכים לעבור רגולטור.
ואומרת כך: אני לא רואה את הצורך הזה ושוב, אני אומר זאת בזהירות אלא אם כן אני אשתכנע במהלך הדיון.
ואומרת כך: לא הייתי בדיונים בכנסת העשרים ואולי יש טענה חזקה או דברים משמעותיים אחרים שישנו את דעתי.
ואומרת כך: לכן, בשים לב לבקשה שמונחת לפנינו, יש פה בקשה לארכה של הסדר לשישה חודשים.
מאיר כהן: הבקשה היא טובה ונכון להשאיר את זה במשרד הביטחון.
מאיר כהן: אין על זה ויכוח.
מאיר כהן: אין היום שום גוף שיכול לעשות את זה.
צבי האוזר: אני מבין שהם רוצים להביא את זה להסדר.
צבי האוזר: אינני מבין מדוע הוועדה בכנסת העשרים - - - מאיר, אתה היית שם?
מאיר כהן: לא.
צבי האוזר: יש פה זיכרון ארגוני של היועץ המשפטי.
צבי האוזר: אתה היית, שטרן.
צבי האוזר: לשטרן היו שני דברים להגיד לי ואולי שלושה או ארבעה עכשיו, אז בבקשה.
מאיר כהן: אני מכיר את האנשים שאחראים על פיצוצים במחצבות.
מאיר כהן: טוב שזה יישאר במשרד הביטחון, תאמין לי.
צבי האוזר: פיצוצים במחצבות – זה שייך למשרד העבודה.
מאיר כהן: גם את זה הייתי מעביר.
צבי האוזר: אולי זאת תהיה יוזמה של הוועדה.
צבי האוזר: אני לא בטוח שהם ירצו לקחת את זה.
מאיר כהן: חד וחלק.
צבי האוזר: שטרן, אליך.
אלעזר שטרן: באווירה - -
צבי האוזר: מחויכת זו.
אלעזר שטרן: - - אני הייתי מציע להקים משרד על זה.
אלעזר שטרן: נראה לי שזה יכול לעזור לכם.
צבי האוזר: יכול להיות שאתם תצטרפו לקואליציה ואז נצטרך להרחיב.
צבי האוזר: שטרן, אני רואה שיש לך מומחיות, יכול להיות שאתה תהיה מיועד לדבר הזה.
צבי האוזר: יש לזה גם אפיל ביטחוני בכל זאת.
אלעזר שטרן: ואז נראה עוד חוק נורבגי.
אלעזר שטרן: יהיה מעניין.
צבי האוזר: שבדי.
אלעזר שטרן: כי צריך עוד יותר חברי כנסת.
אלעזר שטרן: ועכשיו ברצינות, יש פה שתי סוגיות.
אלעזר שטרן: הראשונה, וזה מה שמעניין את החברים ממערכת הביטחון, ובצדק, היא החוק עצמו ותוכן החוק.
אלעזר שטרן: אותנו גם זה מעניין, אבל מעניינת גם התרבות של הוראות שעה שאנחנו נלחמים בה.
צבי האוזר: אבל זאת הייתה יוזמת הוועדה.
צבי האוזר: הממשלה ביקשה חקיקה קבועה.
צבי האוזר: נכון, שטרן?
צבי האוזר: אתה היית שם, לא?
צבי האוזר: אתה ביקשת הוראת שעה?
אלעזר שטרן: לא, לא אני.
צבי האוזר: או שהיית במיעוט.
צבי האוזר: יכול להיות שהתנגדת אז להוראת שעה.
אלעזר שטרן: שנית, כשוועדות בכנסת מבקשות הוראות שעה, בדרך כלל זה בגלל שבאמת צריך משהו להוראת שעה.
אלעזר שטרן: את החוק הזה לא צריך בהוראת שעה.
צבי האוזר: אז למה בכנסת העשרים אבותינו עשו הוראת שעה?
מאיר כהן: היושב-ראש, מתי פג התוקף?
צבי האוזר: היום.
אלעזר שטרן: היום, היום.
אלעזר שטרן: ככה זה עובד.
עידו בן יצחק: אני אסביר.
עידו בן יצחק: הצעת החוק הגיעה אלינו כשבוע לפני הפרטת תע"ש והיה צורך לתת מענה נקודתי.
עידו בן יצחק: מעבר לזה, ביקשה הממשלה להסדיר באופן רחב יותר את הפיקוח של משרד הביטחון על מפעלים ביטחוניים, כי כרגע הוא לא מוסדר בחוק באופן מוסדר.
עידו בן יצחק: יש נהלים פנימיים שלפיהם הם עובדים ורצו לתת מענה טוב יותר.
משני היבטים: משכך, ומאחר והוועדה נדרשה לתת קודם כל מענה נקודתי לסוגיה של תע"ש, שחררו את זה ועל השאר התכוונו להמשיך לדון.
משני היבטים: בהמשך הכנסת התפזרה ולא הספקנו לדון בזה.
משני היבטים: כמובן שזה גם לא משהו שהיום אנחנו יכולים להשלים את החקיקה שלו.
משני היבטים: עלתה אפשרות לשלושה חודשים ואני לא בטוח שזה ריאלי בהתחשב בזה שאנחנו נכנסים לדיוני תקציב וחוק הסדרים.
משני היבטים: יכול להיות ששישה חודשים נשמע זמן סביר יותר במקרה הזה, כפי שמבקשת הממשלה.
אלעזר שטרן: צבי, אלה דברים שאין בהם קואליציה ואופוזיציה.
אלעזר שטרן: זה ברור.
צבי האוזר: לכן ברור לי שתהיה פה הצבעה פה אחד.
צבי האוזר: מדובר בפיקוח, עוסקים בחיי אדם, משרד הביטחון מפקח ומבקש עוד שישה חודשים.
אלעזר שטרן: היושב-ראש, אני משחרר אותך מהמתח אם זה יהיה פה אחד או לא – זה יהיה פה אחד.
צבי האוזר: לרגע לא נמתחתי.
צבי האוזר: אני מכיר אותך, אתה ענייני.
אלעזר שטרן: לא צריך לעשות גיוס, שאני לא יודע אם יש פה בבניין עכשיו.
אלעזר שטרן: אני אומר באמת שלא רציתי להיות ציני כשאמרתי שהממשלה תעדיף, כמו שהיא העדיפה הלילה, לדון במסיכות כשעכשיו אין חוק שמסדר את זה.
אלעזר שטרן: אנשים לא צריכים ללכת עם מסיכות ולהתעסק בנושא של החוק הנורבגי.
אלעזר שטרן: בתוך עמי אני יושב ויכול להיות באמת שבעוד חצי שנה יידחו את זה בגלל שכל הזמן צריך לחוקק חוקים חדשים בממשלה הזאת, לא משנה באיזה נושאים, ושנית, בגלל שאולי לא תהיה ממשלה.
אלעזר שטרן: אני אומר את זה לטובתנו.
אלעזר שטרן: אני אצביע גם בעד חצי שנה ואני חושש מאוד שב-16.12 נשב פה בדיוק עם אותה בקשה.
אלעזר שטרן: למה?
אלעזר שטרן: בגלל שאין לזה צורך פוליטי ויש לזה צרכים אחרים.
אלעזר שטרן: דברים שיש להם צרכים אחרים, לצערי הרב יש בהם תרבות של דחייה.
אלעזר שטרן: אני לא יודע מה הוועדה עושה.
אלעזר שטרן: אני מבין שזה עובר לוועדת שרים בעוד שבועיים.
אלעזר שטרן: זה מה שנאמר כאן?
צבי האוזר: מכיוון שההסדר הולך בעוד שבועיים, אני כיושב-ראש ועדת החוץ והביטחון אינני רוצה לכבול את ידי בנושא הזה, בהינתן שהפיקוח הוא של משרד הביטחון.
צבי האוזר: אנחנו מדברים באירוע שייתן לנו גם את לוחות הזמנים.
צבי האוזר: אנחנו בחודשים הראשונים להקמת הוועדה ויש כמה נושאים דחופים.
צבי האוזר: יש גם את התקציב והוועדה עוברת איזשהו תהליך לימוד.
צבי האוזר: אתה יודע, יש פער וצריך להרחיב את בסיס הידע של החברים שהם לא יוצאי מערכת הביטחון, למשל.
צבי האוזר: לכן, הזמן הוא שלנו במקרה הזה ולא של הממשלה.
אלעזר שטרן: יש פרוטוקול.
אלעזר שטרן: ניפגש ב-16.12.
צבי האוזר: מכיוון שהממשלה תניח את החוק ובסוף הפיקוח יהיה בתוקף, נרשם בפרוטוקול שתוך שבועיים-שלושה או חודש, יהיה לוועדה בסדר-יומה העמוס להגיד איך היא מכניסה את זה.
אלעזר שטרן: מה התאריך העברי?
עידו בן יצחק: ה-31 בדצמבר, ט"ז בטבת התשפ"א.
צבי האוזר: היו אומרים בזמנו וזה היה נזכר לגנאי שזה ליל סילבסטר הקדוש.
מאיר כהן: מי מכשיר את הגופים האלה?
צבי האוזר: משרד העבודה והרווחה הוא הרגולטור לנושא חומרים נפיצים.
צבי האוזר: אגב, נמצא פה הנציג, אלעד גונן שידבר אחרי נציג משרד הפנים.
צבי האוזר: בבקשה, משרד הפנים, ראם לוט, מנהל אגף רישוי מפעלים ביטחוניים.
צבי האוזר: בבקשה, ראם, יש לך התייחסות?
ראם לוט: שלום לכולם, רציתי להגיד לגבי מפעלים ביטחוניים שיש רגולציה עליהם, מעבר לנושא הנפיצים.
ראם לוט: חוק חומרי נפץ הוא חוק שמפוקח על ידי משרד העבודה.
ראם לוט: משרד הביטחון הוא הגוף שקיבל ממשרד העבודה סמכויות.
ראם לוט: בנוסף, התיקון בא להסדיר את הנושא של הפרטת תע"ש.
ראם לוט: לנו אין התנגדות להארכה של לוח הזמנים, אבל יש רגולטורים נוספים על הרגולציה של הבטיחות, כמו הגנת הסביבה וכמו משרד הפנים.
ראם לוט: למפעלים האלה יש תנאים מאוד מפורטים גם בנושא נפיצים, והם נדרשים לעמוד בהם.
ראם לוט: אני רוצה להצטרך לעניין ההארכה.
ראם לוט: ההארכות האלה קורות כבר במשך שנתיים, מיולי 2018.
ראם לוט: אני חושב שהגיע הזמן לסיים את ההארכות.
ראם לוט: אנחנו לא מתנגדים להארכה הקרובה עד סוף השנה הזאת, אבל ב-2021 אנחנו רוצים שזה יוסדר בחקיקה ראשית ולא יהיה יותר בהוראות שעה.
ראם לוט: כמו כן, לגבי ההעברה של מפרט התנאים של משרד הביטחון בחקיקה ראשית, אנחנו מתנגדים לזה ואנחנו לא נאשר את זה.
ראם לוט: מבחינתנו, להכניס תנאים של רישיון עסק או תנאים של מפעל, שהם לא מוסדרים בחקיקה או בתקנות, זה דבר בעייתי.
ראם לוט: אם יגישו את זה כתקנות, לא תהיה בעיה ואנחנו נהיה מעורבים בחלק מהתהליך.
ראם לוט: אבל להכניס תנאים כמו מדריך הבטיחות בחקיקה ראשית, אנחנו מתנגדים לזה.
צבי האוזר: זה לדיון לגופו של ההסדר, לכשיוצג בפנינו.
צבי האוזר: אני מניח שהממשלה תדון בוועדת שרים לחקיקה באשר להסדר הרצוי והמוסכם.
צבי האוזר: בהינתן שהחוק מגיע לכנסת, למיטב זיכרוני, ואני ארענן אותו אחרי זה, תקנון הממשלה מחייב עמדה אחודה של כל משרדי הממשלה.
צבי האוזר: אתה מודע לזה?
ראם לוט: כן, כן.
ראם לוט: העניין הוא שאנחנו רוצים שזה יגיע כבר לחקיקה ראשית ויוסדר.
ראם לוט: הוראות שעה הן לא דבר טוב.
ראם לוט: הייתה סיטואציה של בחירות וזה ברור לנו, ואישרנו את ההארכות להוראות השעה.
ראם לוט: אישרנו גם את הוראת השעה הזאת, אבל אנחנו רוצים שזה יוסדר ויושלם בחקיקה ראשית.
ראם לוט: בנושא מדריך הבטיחות, אנחנו לא מתנגדים לכך שיכניסו אותו כהפניה מתוך החוק.
ראם לוט: זה אומר שכל המפרטים שלנו יהיו מתחת לתנאים של משרד הביטחון, ואני חושב שתהיה פגיעה ברגולציה של משרדים נוספים.
ראם לוט: אם יכניסו את זה בתקנות, לא תהיה בעיה.
מאיר כהן: ראם, אנחנו חיים בתוך העם הזה.
מאיר כהן: יש המון מקומות שחיים עם תקנות עשר, עשרים ושלושים שנה.
מאיר כהן: כל מי שהיה שר יודע שבכל פעם מגלים תקנות שחיים בהם עשרים שנה.
מאיר כהן: מה מיוחד בתחום שלך שבגינו אתה אומר שאתם חייבים לעבור מייד לחוק?
מאיר כהן: נניח, אם נותנים עוד חצי שנה, מה הבעיה מבחינתך?
ראם לוט: הבעיה היא שזה לא מוסדר בחקיקה אלא בהוראת שעה.
מאיר כהן: עזוב, אתה צודק, זה לא מוסדר.
מאיר כהן: אבל האם זה מייצר פיזית וטכנית בעיה?
מאיר כהן: אתה מרגיש שיש לכם בעיה עם זה?
ראם לוט: הבעיה היא שאנחנו אישרנו את הוראת השעה כדבר זמני, כי יש את המדריך שעוד צריך לעשות לו השלמה של התאמה לתנאים של יתר משרדי הממשלה.
ראם לוט: זה עדיין בתהליך, זה עדיין לא הסתיים.
ראם לוט: אנחנו בבעיה עם זה שהוראת השעה היא משהו שאישרנו באופן זמני ולא התנגדנו לו.
ראם לוט: ברגע שזה הופך להיות הוראות שעה מצטרפות, צריך להסדיר גם את הנושא של מדריך הבטיחות באופן מלא.
ראם לוט: ברגע שזה יוגדר כחקיקה ראשית, זה יחייב את משרד הביטחון להסדיר את הנושא של המפרטים, שהוא קובע על פי החוק.
צבי האוזר: יש עוד שאלות?
צבי האוזר: בנט, אתה רוצה לשאול?
נפתלי בנט: אני מגיש את ההסתייגויות.
צבי האוזר: כן, ראיתי את זה רק עכשיו.
צבי האוזר: משרד העבודה והרווחה, עורך הדין אלעד גונן, בבקשה.
אלי שמואל: זה לא עורך דין אלעד גונן.
אלי שמואל: אני מנהל תחום תעשיות חומרי נפץ במשרד העבודה.
צבי האוזר: למה אני תמיד מקבל נציג אחר?
דפנה סידס כהן: למה מחליפים נציגים ולא אומרים לנו זאת מראש?
צבי האוזר: מי זה אלעד גונן?
אלי שמואל: אלעד גונן הוא היועץ המשפטי של משרד העבודה.
צבי האוזר: ולמה רשום אצלנו שהוא הנציג?
אלי שמואל: אין לי מושג, אני קיבלתי זימון לוועדה הזאת.
צבי האוזר: טוב, בבקשה.
אלי שמואל: עשינו עבודה משותפת עם משרד הביטחון כבר מספר שנים, כדי להסדיר את העניין הזה.
אלי שמואל: אין לנו שום התנגדות להארכה והמדריך שהם מציעים מקובל עלינו.
אלי שמואל: אנחנו מתעסקים בנושא חומרי נפץ בתחום החציבה, כמו שהשכלת את כולם.
אלי שמואל: חציבה, מנהור וכל העבודה האזרחית.
אלי שמואל: אין לנו את הידע ואת היכולת לטפל בנושא חומרי נפץ ביטחוניים-צבאיים.
אלי שמואל: לכן, מה שהיה דה-פקטו עד היום הוא שמשרד הביטחון קבע מדריכים שעבדו לפיהם, ועכשיו אנחנו רוצים רק להסדיר את זה בחקיקה.
אלי שמואל: מבחינתנו, אין שום בעיה ואנחנו מוכנים להארכה הזאת.
אלי שמואל: אנחנו נמשיך בעבודה המשותפת עם משרד הביטחון כדי להציג תוצר שיהיה מוסכם על כולם.
אלעזר שטרן: היושב-ראש, יש עתיד-תל"ם מצטרפים להסתייגויות.
צבי האוזר: קבוצת ימינה-יש עתיד-תל"ם, אמור מעתה.
אלעזר שטרן: כן, לנושא של ההסתייגויות.
צבי האוזר: אז אתה מוחק מהפרוטוקול את ה"פה אחד".
צבי האוזר: אמרת שהבקשה תעבור פה אחד, לא?
אלעזר שטרן: אני לא יכול להצביע בעד אם הגשתי הסתייגויות?
אלעזר שטרן: אני לא בטוח, צריך לשאול.
אלעזר שטרן: שאלה טובה.
צבי האוזר: הצהרת קודם לפרוטוקול - - -
אלעזר שטרן: אני מבין.
אלעזר שטרן: אני שואל – יש סתירה?
אלעזר שטרן: אני יכול להצביע בעד למרות ההסתייגויות?
עידו בן יצחק: אתה יכול להצביע איך שאתה רוצה.
צבי האוזר: אתה סוברני להצביע איך שאתה רוצה.
אלעזר שטרן: אז למה אני צריך לשנות את מה שאמרתי?
מאיר כהן: אתה יכול להצביע בעד ההסתייגויות ובעד החוק.
אלעזר שטרן: נכון, לא הבנתי.
צבי האוזר: משרד המשפטים איתנו?
צבי האוזר: עורך הדין דרור גרנית מייעוץ וחקיקה, בבקשה.
דרור גרנית: שלום, צוהריים טובים, כפי שהסביר אור, בעצם הייתה הצעת חקיקה שהייתה רחבה יותר והיא בעצם הציעה הסדר קצת יותר רחב.
דרור גרנית: הוועדה ביקשה לפצל ולייצר אותו כהוראת שעה.
דרור גרנית: אור ציין שמשרד הביטחון מתכוון לקדם את ההצעה המקורית שהוצעה גם בממשלה הנוכחית, החדשה, ולרוץ עם זה קדימה.
דרור גרנית: ההצעה שהוצעה אז הושגה בהסכמת כל המשרדים הרלוונטיים, גם משרד הפנים וגם המשרד להגנת הסביבה וגם משרד הכלכלה.
דרור גרנית: זאת אומרת, כל המשרדים הרלוונטיים עמדו מאחורי אותה הצעה.
דרור גרנית: הוועדה היא זאת שביקשה לערוך בזה כל מיני שינויים ופיצולים, לחלק את ההסדר ולראות אם אפשר לייצר הסדר אחר, יותר מוצלח לגישת הוועדה.
דרור גרנית: כך הגענו עד הלום אבל כפי שציין אור, בכוונת משרד הביטחון לקדם את ההצעה המקורית שהוצגה בכנסת השמונה-עשרה, לשוב ולקדם אותה בממשלה הנוכחית ובכנסת הנוכחית.
דרור גרנית: אנחנו מקווים שזה ירוץ מהר.
דרור גרנית: לא כל כך ראיתי את ההסתייגויות שאדוני היושב-ראש הזכיר כרגע.
דרור גרנית: אני מבין שזה משהו שצף עכשיו בדיון.
צבי האוזר: גם אני טרם הספיקותי לעיין בהן, אבל אני מבין שחבר הכנסת בנט הגיש רשימה נאה של הסתייגויות.
צבי האוזר: בעמוד האחרון, אחרי המילה פיראטים, אני רואה את הסתייגות מס' 746.
צבי האוזר: האם אלה כל ההסתייגויות?
צבי האוזר: אמרו לי שיש 750 וחסרות פה ארבע, חבר הכנסת בנט.
נפתלי בנט: אנחנו נעמוד בזה.
צבי האוזר: אתה תעמוד בזה.
צבי האוזר: יפה.
צבי האוזר: אז חבר הכנסת בנט הגיש הסתייגויות ואני מבקש שיעבירו אותן גם לכם.
צבי האוזר: גם אני טרם הספיקותי ללמוד אותן, אבל הן נראות מאוד רציניות בשים לב לעובדה שאנחנו עוסקים בחיי אדם.
צבי האוזר: בבקשה, אתה רוצה להמשיך?
דרור גרנית: סיימתי, תודה.
צבי האוזר: כפי שנאמר כאן, הוגשו 746 הסתייגויות להצעה.
צבי האוזר: אני אשמח מאוד לעיין בהן וללמוד אותן.
צבי האוזר: לכן אני מכריז על הפסקה.
צבי האוזר: אני מבקש לחדש את הדיון בשעה 14:00.
דפנה סידס כהן: יש לך דיון על שטחי C עד השעה 15:00.
צבי האוזר: אנחנו נצמצם את הדיון הזה.
צבי האוזר: מכיוון שיש פה הרבה הסתייגויות, חבר הכנסת בנט, אתה מעדיף שנצמצם את הדיון על שטחי C ונדון בזה, או שאתה רוצה לצמצם את הדברים?
נפתלי בנט: חלילה, לא לפגוע בדיון על שטחי C.
צבי האוזר: יש לך עניין אולי לצמצם את מספר ההסתייגויות?
צבי האוזר: כי נצטרך לזה זמן.
נפתלי בנט: לא, אפשר לדחות.
נפתלי בנט: לא צריך לפגוע בדיון על שטחי C.
נפתלי בנט: אין סתירה.
צבי האוזר: אנחנו נצטרך זמן.
צבי האוזר: אנחנו יכולים לצמצם את הדיון על שטחי C.
נפתלי בנט: אתה יכול לצמצם את הדיון על זה, לא לנהל דיון ארוך על זה.
נפתלי בנט: אתה יכול לקבוע דיון אחר כך, למשל.